Упершыню Сяды ўзгадваюцца ў гістарычных крыніцах у XIII стагоддзі. З ХV стагоддзя каля горада праходзіла мяжа паміж Вялікім Княствам Літоўскім і Лівонскім ордэнам. У 1655 годзе Сяды атрымалі прывілей на правядзенне кірмашоў. Паселішча хутка развівалася, таму што мела важнае гандлёвае значэнне на шляху паміж Лівоніяй і Жамойцю. У 1780 годзе Сяды атрымалі магдэбургскае права. Пасля падзелаў Рэчы Паспалітай Сяды трапілі ў склад Расійскай імперыі. Пасля паўстання 1831 года, паселішча было канфіскавана ў іх гаспадароў Сапегаў і стала дзяржаўным уладаннем.